b"\n_START_ARTICLE_\nPedro Gonz\xc3\xa1lez-Bueno y Bocos\n_START_SECTION_\nBiografia\n_START_PARAGRAPH_\nVa estudiar fins als 15 anys en la Instituci\xc3\xb3n Libre de Ense\xc3\xb1anza el 1919 es gradu\xc3\xa0 com a enginyer de camins. Inicialment va treballar en el sector el\xc3\xa8ctric, i en 1924 va contribuir a crear Uni\xc3\xb3n Radio. Despr\xc3\xa9s marx\xc3\xa0 a Par\xc3\xads, on va contractar la pel\xc2\xb7l\xc3\xadcula King Kong i va instal\xc2\xb7lar una sala de cinema al Palau Reial de Madrid. Tamb\xc3\xa9 fou president de la C\xc3\xa1mara Espa\xc3\xb1ola de Productores y Distribuidores de Electricidad._NEWLINE_A Par\xc3\xads tamb\xc3\xa9 va fer amistat amb Jos\xc3\xa9 Calvo Sotelo, qui el conven\xc3\xa7 d'unir-se al Bloque Nacional. Despr\xc3\xa9s li va suggerir la possibilitat d'unir el seu partit amb Falange Espa\xc3\xb1ola._NEWLINE_Particip\xc3\xa0 en la conspiraci\xc3\xb3 que va donar lloc al cop d'estat del 18 de juliol de 1936, i quan aquest es produ\xc3\xad es trasllad\xc3\xa0 a Pamplona i es pos\xc3\xa0 a les ordres d'Emilio Mola Vidal, a Pamplona. Poc abans s'havia afiliat a la Falange Espa\xc3\xb1ola i es posicion\xc3\xa0 al costat de Ram\xc3\xb3n Serrano Su\xc3\xb1er, partidari de la unificaci\xc3\xb3 en la posterior FET de las JONS. En la Junta T\xc3\xa8cnica de l'Estat (1936-1938) fou vocal en la Comissi\xc3\xb3 d'Ind\xc3\xbastria i Comer\xc3\xa7 i el 22 d'abril de 1937 form\xc3\xa0 part de la Junta Pol\xc3\xadtica de FET de las JONS. El 1938 fou nomenat ministre de Treball del primer govern franquista (sota el nom de Ministeri d'Organitzaci\xc3\xb3 i Acci\xc3\xb3 Sindical), i particip\xc3\xa0 en la redacci\xc3\xb3 del Fuero del Trabajo. La seva amistat amb Serrano Su\xc3\xb1ez i el seu passat mon\xc3\xa0rquic fa que sigui mal vist tant per Franco com per Tom\xc3\xa1s Dom\xc3\xadnguez Ar\xc3\xa9valo, cosa que precipitar\xc3\xa0 la seva sortida del govern en 1939._NEWLINE_De 1943 a 1971 fou procurador en Corts com a membre del Consell Nacional del Movimiento. No va ocupar cap c\xc3\xa0rrec destacat en el r\xc3\xa8gim des d'aleshores_NEWLINE_En 2009 el seu fill, Pedro Gonz\xc3\xa1lez-Bueno Ben\xc3\xadtez, va demanar presentar-se com a acusaci\xc3\xb3 particular en la causa oberta contra el jutge Baltasar Garz\xc3\xb3n per un presumpte delicte de prevaricaci\xc3\xb3 en encausar la c\xc3\xbapula de la Falange per crims contra la humanitat."